VILLA BULLETIN

Nuusbulletin van/News Bulletin of Bougainvilla Aftree-oord/Retirement Village -30/2023 - January 2023

## WATER

Die waterverbruik is die laaste weke uitsonderlik hoog. Ons breek nuwerekords.!!!! Volg asseblief die munisipale instruksies in die verband. Reservoirs se vlakke daal. Geen tuinslange of besproeiing tot verdere kennisgewing nie . Munisipale skrywe in die verband aangeheg. Grassny gaan ingekort word tot dit weer reën omdat gras wat kort is sal doodbrand sonder water. As u gras wel kwaai groei beteken dit.............?

## KOMBUIS

As u u kos kom afhaal neem asseblief kennis van opskeptye: Die tye is van 11:00 tot 11:45 en daarna weer van 14:00 tot 15:00 Daar kan tydens die etesessie in die eetsaal nie kos afgehaal word nie . Dis uiters ontwrigtend en kan nie toegelaat word nie. Die personeel is besig met die bediening aan die tafels.!!!

## SONPANELEPROJEK

Die sonpanele op die woonstelblokke behoort nie aan ons nie! Ons het ook nie betaal vir die projek nie. Die eienaar(s) van die sonpanele verkoop die krag wat opgewek word aan ons oord. (per kontrak oor 20 jaar). Die eienaars maak 'n wins op hul belegging. Die prys wat ons vir hul sonkrag betaal is aansienlik laer as die van Eskom/Munisipaliteit. Die besparing gaan na die oord. Elkeen van ons inwoners betaal steeds soos altyd teen munisipale tariewe. Die sonkrag word deur sommige woonstelle, sommige huise, kombuis, sorgsentrum gebruik en KAN NIE SPESIFIEK toegeken word aan eenhede nie. Dit gaan in ons stelsel in. Danksy, onder andere, vanweë die besparing op krag, styg ons heffings minder as wat dit sou wees sonder die sonpanele. Die krag word in ons kragstelsel ingevoer en word altyd eerste gebruik, as aanvraag meer is as wat sonpanele oplewer, kom munisipale krag outomaties by. Tydens beurtkrag sal sonpanele se krag ook afgesny word om skade aan toerusting te voorkom. Daar is geen batterye betrokke nie, soos die son skyn so verbruik ons die krag. Die sonpanele lewer reeds krag!!

## KLINIEK

Kliniektye is tans Maandae, Woensdae en Vrydae van tot 09:00 tot 10:00 Die diens is gratis en daar is ook nou besluit dat die verbruikersitems (consumables) gratis sal wees. Die administrasie en voorraad beheer en tyd spandeer is nie die kosteverhaling werd nie. Neem van bloeddruk, bloed glukose toets, cholesterol toets, urientoetse, suiker toetse, basiese wond sorg, verwydering van steke slegs met aanbevelingsbrief vanaf Dokter of selfs bloed trek vir voorgeskrewe bloedtoetse. Toediening van inspuitings kan gedoen word, op voorwaarde dat inspuiting vergesel sal wees met 'n afskrif van die Dokter se voorskrif vir doseringdoeleindes.

## BRAAIAREA

Die braaiarea behoort klaar te wees as u hierdie lees. Besprekings sal by die kombuiskantoor gedoen moet word, dis noodsaaklik. Aansoekvorm daarvoor sal binnekort beskikbaar wees by die kombuiskantoor. Gebruik deur ons inwoners sal gratis wees. U blootstelling vir skade aangerig sal die bybetaling van versekering wees (Tans R1000.) Daar is ' n komitee onder leiding van Doreen Maree wat nou ondersoek doen om vir die braaiarea ' n karakter/tema/versiering te gee. Dis bietjie baie dooierig soos dit tans is.

## INGEBRUIKNEMING VAN ONS BRAAIAREA SAL SOOS VOLG GESKIED

Agt braaie sal in Februarie/Maart gereël word vir ons inwoners. Daar sal ' n tjop, 'n Sosatie en 'n stuk wors wees plus bykosse vir elkeen wat bywoon. Daar sal tafels en stoele wees en borde en eetgerei sal ook voorsien word en daar sal mense gereël wees wat braai.